Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 47/11/8810	Spišská Nová Ves, 23.5.2012
EEČ : 2-68-256-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Spišská Nová Ves
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 6. januára 2011 o 16.15 hod. v Spišskej Novej Vsi na ulici Elektrárenskej č.1, v Obchodnom dome XXXXX Jednota, zobral 0,2 l fľašu alkoholu zn. Vodka v hodnote 2,03 € ku škode spoločnosti COOP Jednota, s.d., ul 1. mája č. 54, XXXXX, za ktorý v pokladni nezaplatil a bol Mestskou políciou v Spišskej Novej Vsi, v blokovom konaní rozhodnutím č. 0436576A a 0436577A z 8.11.2010, pre priestupok podľa § 50 ods. 1 zák. č. 372/1990 Z.z., ktorý spáchal 6.11.2010, postihnutý pokutou 10,- €, pretože trest ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený.

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
Policajt Obvodného oddelenia PZ v Spišskej Novej Vsi uznesením sp. zn. ORP-51/SN-SN-2011 zo 6.1.2011  začal trestné stíhanie a súčasne vzniesol obvinenie XXXXX pre  prečin  krádeže podľa  § 212 ods. 2 písm. f) Trestného zákona preto, že dňa dňa 6. januára 2011 o 16.15 hod. v Spišskej Novej Vsi na ulici Elektrárenskej č.1, v Obchodnom dome XXXXX Jednota, zobral 0,2 l fľašu alkoholu zn. Vodka v hodnote 2,03 € ku škode spoločnosti COOP Jednota, s.d., ul 1. mája č. 54, XXXXX, za ktorý v pokladni nezaplatil a bol Mestskou políciou v Spišskej Novej Vsi, v blokovom konaní rozhodnutím č. 0436576A a 0436577A z 8.11.2010, pre priestupok podľa § 50 ods. 1 zák. č. 372/1990 Z.z., ktorý spáchal 6.11.2010, postihnutý pokutou 10,- €.

	V priebehu vyšetrovania bolo zistené, že obvinený XXXXX priznal spáchanie skutku a jeho priznanie je v súlade s výpoveďami vypočutých svedkov. Škoda bola poškodenej strane uhradená. 

Uznesením Okresnej prokuratúry v Spišskej Novej Vsi sp. zn. 1Pv 47/11 z  15. 02. 2011 bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie vedené proti obvinenému XXXXX pre prečin krádeže podľa § 212 ods. 2, písm. f/ Trestného zákona, ktorého sa mal dopustiť  06. 01. 2011 v OD COOP Jednota v Spišskej Novej Vsi.

Podľa § 216 ods.2 Trestného poriadku obvinenému XXXXX bola určená skúšobná doba v trvaní 12 mesiacov. Uznesenie nadobudlo právoplatnosť 22. 02. 2011. Skúšobná doba by teda uplynula 22. 02. 2012. 

Uznesením z 21. 03. 2012, ktoré nadobudlo právoplatnosť 10. 05. 2012, bolo podľa § 217 ods. 1 Trestného poriadku rozhodnuté o pokračovaní v trestnom stíhaní.

Zistil som, že obvinený XXXXX bol odsúdený pre prečiny krádeže podľa § 212 ods. 2, písm. f/ Trestného zákona  trestnými rozkazmi Okresného súdu v Spišskej Novej Vsi sp. zn. 0T 21/11 z 29. 07. 2011 k trestu odňatia slobody v trvaní 3 mesiacov s podmienečným odkladom na skúšobnú dobu 1 roka, výkon ktorého mu bol nariadený 20. 09. 2011, sp. zn. 0T 22/2011 z 09. 08. 2011 odňatia slobody v trvaní 3 mesiacov a sp. zn. 4T 183/2011 odňatia slobody v trvaní 8 mesiacov so zaradením na výkon trestu do ústavu s minimálnym stupňom stráženia. Pred spáchaním tohto skutku bol raz odsúdený v roku 1981 s účinkami zahladenia a v mieste bydliska neboli na neho sťažnosti.
		
	Podľa § 215 ods. 2 písm. a/ Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.
	
		Vzhľadom na vyššie uvedené tresty, ako aj na okolnosti spáchania skutku, ako aj na to, že škoda bola uhradená,  je trestné stíhanie v tejto trestnej veci celkom bez významu popri trestoch, ktoré obvinenému už boli právoplatne uložené.

         Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.).                  Obvinený môže do troch dní od doručenia uznesenia vyhlásiť, že trvá na prejednaní  veci ( § 215 ods. 7 Tr. por.).

JUDr. Ján Holotňák
prokurátor